Andelsboligforeningen [adresse] I søger vedståelse af garanti ved 
konvertering 
Sagsfremstilling 
6.      Andelsboligforeningen Klostervangen I søger vedståelse af garanti ved konvertering  
                                                                                                                        Åbent 
Sagsnr.: 326-2014-123971     J.nr.: 03.03.00            Kjeld Olesen.: 326-2014-374694 
  
SAGSFREMSTILLING 
Andelsboligforeningen [adresse] I, Kalundborg, som er en ustøttet privat andelsboligforening, ansøger om 
vedståelse af garanti i forbindelse med omlægning af et 30-årigt rentetilpasningslån (flexlån) med 10 års 
afdragsfrihed, hvor afdragsfriheden ophører pr. udgangen af 2014 og med en hovedstol på 7.610.000 kr. til et nyt 30-
årigt rentetilpas-ningslån med afdrag og med en hovedstol på 7.674.000 kr. Garantiprocenten er uændret på 18,75 
%. 
  
Årsagen til ansøgningen er et ønske om bedre at kunne modstå overgangen fra afdragsfrit lån til lån med afdrag.  
  
Andelsboligforeningen var i forbindelse med opførelsen i 2005 belånt med 50 % kontantlån/annuitetslån, hovedstol 
7.610.000 kr. og 50 % rentetilpasningslån, hovedstol 7.610.000 kr. I 2012 blev kontantlånet omlagt til et nyt 
kontantlån med en forlængelse af låneperioden på 7 år. Vedståelsen af denne garanti blev godkendt af 
kommunalbestyrelsen den 24. oktober 2012. Kontantlånet er pr. 31.12.2013 nedbragt til en obligationsrestgæld på 
6.811.189 kr.  
  
Hvis nærværende ansøgning godkendes, vil boligafgiften i 2015 for de 3 boligstørrelser stige mellem 968 kr. - 1.283 
kr. pr. måned. Hvis den ikke godkendes, vil det nuværende rentetilpasningslån med afdrag over 20 år udløse en 
yderligere forhøjelse af boligafgiften på gennemsnitlig 950 kr. pr. måned. 
  
Kommunalbestyrelsen godkendte på sit møde den 19. december 2012 "Betingelser for garanti ved konvertering af 
lån i private ustøttede andelsboligforeninger" således: 
  
· Der må ikke opnås et kontantprovenu. 
· Løbetiden må ikke forlænges. 
· Andelsboligforeningen må højst være belånt med 50 % rentetilpasningslån (flex-lån). 
· Der kan meddeles afslag efter en individuel vurdering, f.eks. tomme boliger som følge af salgsvanskeligheder m.v.  
· Økonomichefen har kompetencen til at meddele afslag i fremtidige ansøgninger, såfremt denne gives med 
henvisning til ovennævnte generelle betingelser. Såfremt afslag alene gives ud fra en individuel vurdering, 
fremsendes sagen til behandling i Kommunalbestyrelsen. Godkendelsessager fremsendes fremover stadig til 
Kommunalbestyrelsen.  
  
Økonomistaben bemærker, at en vedståelse af garantien for det nye lån indebærer en garantiudvidelse for 
kommunen, idet lånet forlænges med 10 år.  
  
Det forhold, at det nye rentetilpasningslån vil udgøre mere end 50 % af den samlede belåning anses ikke for at være 
en garantiudvidelse, idet det samme er tilsvarende i dag, og således blot er et udtryk for, at det oprindelige 
kontantlån i mellemtiden er nedbragt.   
  
Økonomistaben vurderer, at en forhøjelse af boligafgiften på ca. 2.000 kr. i gennemsnit pr. måned kan indebære en 
større risiko for tvangssalg, end en forhøjelse af boligafgiften på mellem 968 kr. - 1.283 kr., ligesom det kan gøre 
boligerne sværere at sælge, hvilket i sidste ende kan forøge risikoen for, at kommunens garanti bliver aktiv. 
Samtidig vurderes det mindre risikabelt, at lånet og dermed garantien forlænges i 10 år.  
  
  
Der er fremsendt lånetilbud fra Realkredit Danmark, som desuden indestår for, at det nye lån vil blive tilpasset 
endeligt ved konverteringen, således at der ikke bliver udbetalt provenu til andelsboligforeningen.  
  
Garanti til lån i ustøttede private andelsboligforeninger, herunder konvertering af samme, er hjemlet i 
almenboliglovens kap. 11b.  
  
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Økonomichefen indstiller, at ansøgningen imødekommes således: 
  
· At kommunen vedstår sin garanti i forbindelse med konvertering af nuværende rentetilpasningslån (flekslån) med 
hovedstol 7.610.000 kr. til nyt 30-årigt rentetilpasningslån med hovedstol 7.674.000 kr. 
  
· At lånet tilpasses ved den endelige konvertering, så der ikke bliver udbetalt provenu til andelsboligforeningen.  
  
· At kommunens garantiprocent fortsat udgør 18,75 %. 
  
· At Kommunalbestyrelsen dispenserer fra kommunens "Betingelser for garanti ved konvertering af lån i private 
ustøttede andelsboligforeninger" for så vidt angår en lånetidsforlængelse på 10 år.  
  
ØKONOMISKE KONSEKVENSER 
Såfremt garantien gøres aktiv, skal kommunen betale garantibeløbet samt 18,75 % af ikke betalte terminsydelser 
inkl. morarenter og omkostninger. 
  
Direktionens møde den 9. december 2014: 
Direktionen vedtog at anbefale økonomichefens indstilling. 
Økonomiudvalgets møde den 10. december 2014: 
Økonomiudvalget vedtog at anbefale Direktionens indstilling. 
  
  
  
Kommunalbestyrelsens møde den 17. december 2014: 
Kommunalbestyrelsen vedtog at godkende Økonomiudvalgets indstilling. 
